11/02/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 412/2008

Resolución do 19 de xaneiro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Oleiros (expediente IN407A 412/2008). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado 1 L. M. T. S., C. T. C. R. B. T. San Marcos Capela. Situación: concello de Oleiros. Características técnicas: Liña de media tensión subterránea a 15/20 kV, cunha lonxitude de 0,024 km, coa orixe en empalmes a realizar na L. M. T. subterránea SMC-716 (expediente 262/06), tramo entre a subestación San Marcos (expediente 27.663) e C. T. Raposeira (expediente 269/06) condutor tipo RHZ1, e final no C. T. C. San Marcos Capela proxectado. Tramo liña de media tensión subterránea a C. T. Vilar, a 20 kV, cunha lonxitude de 0,046 km, coa orixe en cela de liña do C. T. C. San Marcos-Capela proxectado, condutor tipo RHZ1, e final no paso aéreo-subterráneo a realizar en apoio n.° 11 existente da L. M. T. aérea a C. T. O Vilar (expediente 26.868), a substituír por un novo apoio tipo HVH 11/1.600. Liña de media tensión aérea a 15/20 kV, cunha lonxitude de 0,010 km, coa orixe en apoio n.° 11 existente da L. M. T. aérea a C. T. O Vilar (expediente 26.868), a substituír por un novo apoio, onde realizarase en paso de subterráneo a aéreo do tramo L. M. T. subterránea ao C. T. O Vilar proxectada, condutor tipo LA-30/31,1 mm 2, e final en apoio n.° 12 existente da L. M. T. aérea a C. T. O Vilar (expediente 26.868). Centro de transformación prefabricado, cunha potencia de 250 kVA e unha relación de transformación de 15.000/400-230 V. Rede de baixa tensión subterránea, cunha lonxitude de 0,150 km, coa orixe no C. T. proxectado, condutor tipo XZ1. Liña de baixa tensión aérea, cunha lonxitude de 1,199 km, coa orixe nos pasos aéreos-subterráneos en apoio n.° 1 e en apoio n.° 39 proxectados, condutor tipo RZ, e apoios de formigón. Concello de Oleiros. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 19 de xaneiro de 2010. Tristana Moraleja Gómez Xefa territorial da Coruña